**OBAVIJEST BIRAČIMA**

Predsjednik Republike Hrvatske je dana 20. svibnja 2020. donio Odluku o raspisivanju izbora za zastupnike u Hrvatski sabor. Odluka je stupila na snagu dana 2. lipnja 2020. i objavljena je u „Narodnim novinama“ broj 62/20.

Izbori će se održati u **nedjelju 5. srpnja 2020. godine**

Na temelju članka 23. Zakona o registru birača („Narodne novine“, broj 144/12, 105/15, 98/19), pozivaju se birači da izvrše pregled, dopunu i ispravak podataka upisanih u registar birača.

Birači mogu pregledati te zatražiti dopunu ili ispravak podataka upisanih u registar birača, podnijeti zahtjev za privremeni upis u registar birača izvan mjesta prebivališta, prethodnu registraciju, aktivnu registraciju i izdavanje potvrde za glasovanje izvan mjesta prebivališta pri Upravnom odjelu za opću upravu Split, Vukovarska 1 kao i u bivšim ispostavama Upravnog odjela prema mjestu svog prebivališta, svakim radnim danom u radno vrijeme sa strankama od 8,00- 13,00 h i u subotu 20. lipnja 2020. u vremenu od 8,00 do 16,00 h.

**Savjetujemo biračima da svoje zahtjeve dostavljaju elektronskim putem.**

Podsjećamo da **pripadnici nacionalnih manjina** imaju pravo na zastupljenost u Hrvatskom saboru te ostvaruju pravo glasovanja temeljem nacionalne pripadnosti.

Ako evidencija na kojima se temelji upis u registar birača ne sadrži podatak o nacionalnoj pripadnosti, birači mogu pred nadležnim upravnim tijelom dati izjavu o nacionalnoj pripadnosti ili ispraviti upisani podatak.

Pozivamo birače, pripadnike nacionalnih manjina koji će na dan izbora napuniti **18 godina** da se izjasne o nacionalnoj pripadnosti. **Posebno se naglašava da se na dan izbora ne mogu izjašnjavati o svojoj nacionalnoj pripadnosti.**

**Rok do kojeg građani mogu podnositi zahtjeve za upis, dopunu ili ispravak podataka upisanih u registar birača istječe u srijedu, 24. lipnja 2020.**

Upravni odjel za opću upravu kao i ex. ispostave Upravnog odjela na dan **24. lipnja 2020.** raditi će sa strankama do **17,00** sati radi podnošenja zahtjeva za upis, dopunu ili ispravak podataka upisanih u registar birača te radi zaprimanja zahtjeva za privremeni upis u registar birača izvan mjesta prebivališta, aktivnu registraciju, prethodnu registraciju i izdavanje potvrda za glasovanje izvan mjesta prebivališta.

Skreće se pozornost biračima koji imaju prebivalište u Republici Hrvatskoj, da samo oni birači koji imaju prebivalište u Republici Hrvatskoj i **važeće osobne iskaznice** ulaze u popis birača i nalazit će sa na izvadcima iz popisa birača koji će biti dostavljeni na biračka mjesta.

Birači koji imaju prebivalište u Republici Hrvatskoj a prilikom dolaska na biračko mjesto se utvrdi da nisu upisani u izvatke iz popisa birača (nevažeća osobna iskaznica) mogu na dan održavanja izbora ostvariti svoje pravo glasovanja s potvrdom za glasovanje koju izdaje ovo upravno tijelo u sjedištu kao i u bivšim ispostavama prema mjestu prebivališta birača.

|  |  |  |  |
| --- | --- | --- | --- |
|  |  |  |  |
| **17 SPLITSKO-DALMATINSKA ŽUPANIJA - E-MAIL ADRESE ZA PODNOŠENJE ZAHTJEVA** |
|  |  |  |  |
| **GRAD/OPĆINA** | **ADRESA** | **BROJ TELEFONA** | **E-MAIL ADRESA** |
| SPLIT | Split, Vukovarska 1 |  021/300-121021/300-231 | popis-biraca@udu-sdz.hr |
| HVAR | Hvar, Milana Kukurina 2 | 021/741-936021/742-349 | maticni.hvar@udu-sdz.hr |
| IMOTSKI | Imotski, Ante Starčevića 23 | 021/842-354021/842-355 | maticni.imotski@udu-sdz.hr |
| KAŠTELA | Kaštel Sućurac, Braće Radić 1 |  021/226-300 021/226-288 | maticni.kastela@udu-sdz.hr |
| MAKARSKA | Makarska, Obala kralja Tomislava 1 | 021/611-262021/611-777021/616-033 | maticni.makarska@udu-sdz.hr |
| OMIŠ | Omiš, Trg kralja Tomislava 5 | 021/271-418 021/862-960 | maticni.omis@udu-sdz.hr |
| SINJ | Sinj, Dragašev prolaz 24 |  021/821-221021/822-587 | maticni.sinj@udu-sdz.hr |
| SOLIN | Solin, Kralja Zvonimira 81 | 021/493-601021/213-211 | maticni.solin@udu-sdz.hr |
| SUPETAR | Supetar, Mladena Vodanovića 27 | 021/631-095 021/564-061 | maticni.supetar@udu-sdz.hr |
| TROGIR | Trogir, Trg Ivana Pavla II. 1 | 021/493-018 021/885-229 | maticni.trogir@udu-sdz.hr |
| VIS | Vis, Trg 30. svibnja 1992. 1 | 021/711-140 | maticni.vis@udu-sdz.hr |
| VRGORAC | Vrgorac, Tina Ujevića 8 |  021/420-027021/674-144 | maticni.vrgorac@udu-sdz.hr |

 UPRAVNI ODJEL ZA OPĆU UPRAVU